Okresná prokuratúra Pezinok 
Šenkvická cesta 5, 902 01 Pezinok 	

Sp. zn. : 3 Pv 1494/10/1107	Pezinok, 2.10.2012
EEČ : 2-14-95-2012

U Z N E S E N I E

Trestná vec:	obvinený XXXXX 
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Pezinok
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v bližšie nezistenom čase začiatkom mesiaca september XXXXX v XXXXX na ulici XXXXX na ceste potom, čo našiel mobilný telefón zn. Sony XXXXX XXXXX striebornej farby, IMEI XXXXX s 8GB pamäťovou kartou v čiernom puzdre v hodnote 299,- EUR si tento ponechal a používal ho až do XXXXX kedy mu bol zaistený príslušníkom OO PZ v XXXXX

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený
Odôvodnenie:
Uznesením povereného príslušníka OR PZ v XXXXX odbor justičnej a kriminálnej polície, oddelenie skráteného vyšetrovania pod XXXXX / v súčasnosti vedené na OO PZ XXXXX pod XXXXX zo dňa  09.11.2010 bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX pre prečin zatajenia veci podľa § 236 ods. 1 Tr. zákona, ktorého sa dopustil na tom skutkovom základe ako je uvedené vo výrokovej časti tohto uznesenia.

Po skončení skráteného vyšetrovania predložil poverený príslušník OO PZ XXXXX podľa § 209 ods. 1 Tr. por. návrh na podmienečné zastavenie trestného stíhania podľa § 216 Trestného poriadku. 

Uznesením prokurátora Okresnej prokuratúry v Pezinku sp. zn. 3 Pv 1494/10-6 zo dňa 04.02.2011, právoplatným dňom 22.02.2011 bolo trestné stíhanie vedené proti obv. XXXXX podľa § 216 ods. 1 Tr. por.  podmienečne zastavené  a súčasne podľa § 216 ods. 2 Tr. por. bola určená skúšobná doba podmienečného zastavenia trestného stíhania v trvaní 12 mesiacov od právoplatnosti uznesenia o podmienečnom zastavení trestného stíhania , teda od 22.02.2011 do 22.02.2012. 

Následne uznesením prokurátora Okresnej prokuratúry v Pezinku sp. zn. 3 Pv  1494/10-14 zo dňa 01.06.2012, právoplatného dňom 19.06.2012 bolo rozhodnuté o pokračovaní v trestnom stíhaní obv. XXXXX, nakoľko v skúšobnej dobe podmienečného zastavenia trestného stíhania obvinený neviedol riadny život a dopustil sa inej trestnej činnosti. 

 XXXXX je stíhaný pre prečin zatajenie veci podľa § 236 ods. 1 Tr. zákona, ktorého sa dopustí ten, kto si prisvojí cudziu vec malej hodnoty, ktorá sa dostala do jeho moci nálezom, omylom alebo inak bez privolenia oprávnenej osoby. Za tento trestný čin Trestný zákon / § 236 ods. 1 / dovoľuje uložiť trest odňatia slobody až na 1 / jeden / rok.  

Obvinený XXXXX bol Trestným rozkazom Okresného súdu XXXXX sp. zn. XXXXX zo dňa XXXXX právoplatným dňom XXXXX  odsúdený k nepodmienečnému trestu odňatia slobody v trvaní 12 mesiacov. 

Z uvedeného je zrejmé, že v danom prípade by prichádzal do úvahy uloženie súhrnného trestu podľa § 42 Tr. zák. príp. upustenie od uloženia súhrnného trestu podľa § 44 Tr. zákona.  Okrem porovnania trestnej sadzby trestného činu, pre ktorý už bol obvinený odsúdený s trestnou sadzbou trestného činu, pre ktorý je obvinený stíhaný, je potrebné vyhodnotiť okolnosti oboch trestných činov a spôsobených následkov (§ 10 ods. 2 Tr. zák.). Tiež je potrebné prihliadať aj na hospodárnosť trestného konania, ako aj na skutočnosť, že v uvedenom konaní by prichádzal v súdnom konaní do úvahy predovšetkým postup v zmysle § 44 Tr. zák.
        
 Podľa § 215 ods. 2 písm. a) Tr. por. prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.

Vzhľadom k vyššie uvedenému pokladám najmä s poukazom na nepodmienečný trest odňatia slobody v trvaní12 mesiacov,  ktorý v súčasnosti obvinený vykonáva, ako aj vzhľadom na trestnú sadzbu, ktorá dovoľuje uložiť obvinenému pre stíhaný prečin trest odňatia slobody až na jeden rok, ako aj vzhľadom na zásadu hospodárnosti trestného konania pokladám zastavenie trestného stíhania podľa § 215 ods. 2 písm. a/ Tr. por. za odôvodnené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Silvia Kollárová
prokurátorka